Diari Oficial de la Generalitat Valenciana


Sumari del DOGV 7799, del 07-06-2016 (2016/4125)

ORDRE 18/2016, de 17 de maig, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven les bases i es convoquen les proves d'aptitud per a l'obtenció del títol de Gestor Administratiu.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/05/17/18/dof/vci/html**

### Dades del document

Número de DOGV
:   7799

Data del DOGV
:   07-06-2016

Secció del DOGV
:   I. DISPOSICIONS GENERALS

Número del document
:   2016/4125


Data del document
:   17-05-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * examen
    * professió administrativa
    * legislació

ORDRE 18/2016, de 17 de maig, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven les bases i es convoquen les proves d'aptitud per a l'obtenció del títol de Gestor Administratiu. [2016/4125]  
PREÀMBUL  
  
En virtut del Reial Decret 981/2013, de 13 de desembre, sobre traspàs de funcions de l'Administració de l'Estat a la Generalitat de la Comunitat Valenciana en matèria d'expedició del títol de gestor administratiu, la Generalitat va assumir les funcions detallades en l'apartat B de l'Acord, de 5 de novembre de 2013, de la Comissió Mixta de Transferències Administració General de l'Estat - Generalitat, publicat com a annex del reial decret esmentat.  
Les funcions traspassades es refereixen, d'una banda, a la convocatòria i al desenvolupament de les proves per a l'obtenció del títol de gestor administratiu, de conformitat amb el Consell General de Col·legis de Gestors Administratius, i, d'altra banda, a l'expedició del títol de gestor administratiu, al qual es reconeixerà validesa en qualsevol altre lloc del territori espanyol.  
Per a exercir aquestes funcions, la Generalitat assumeix, d'acord amb el referit reial decret, dos tipus d'obligacions. En primer lloc, la de col·laborar amb l'organització col·legial de gestors administratius corresponent a l'àmbit territorial de la Comunitat Valenciana en la confecció i redacció del temari de les proves per a l'obtenció del títol de gestor administratiu, especialment a fi de garantir el coneixement de la normativa autonòmica i de l'idioma valencià. I, en segon lloc, la de garantir la validesa en el seu àmbit territorial, en els mateixos termes i condicions que els expedits per la pròpia comunitat autònoma, dels títols de gestor administratiu que hagen sigut expedits pel Ministeri d'Hisenda i Administracions Públiques o pels òrgans corresponents d'aquelles comunitats autònomes amb funcions traspassades en aquesta matèria.  
  
Aquesta ordre és, precisament, el resultat d'exercir una de les funcions ressenyades i complir les obligacions assumides. Mitjançant aquesta, es convoquen les proves per a obtenir el títol de gestor administratiu, després d'haver consensuat el text amb el Consell de Col·legis Oficials de Gestors Administratius de la Comunitat Valenciana, incloent-hi en les bases les condicions en què s'exigeix el coneixement de l'idioma valencià i introduint en el programa una sèrie de temes vinculats amb el dret propi de la Comunitat Valenciana, en general, i amb el seu dret foral civil, en particular.  
De conformitat amb el Decret 7/2015, de 29 de juny, modificat pel Decret 10/2015, de 7 de juliol, ambdós del president de la Generalitat, pels quals es determinen les conselleries en què s'organitza l'Administració de la Generalitat, en relació amb el títol IV del Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i també amb els articles 1 i 10.2.g del Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, competeix a aquest departament aprovar les bases i convocar les proves d'aptitud per a l'obtenció del títol de gestor administratiu.  
Per tot això, d'acord amb el que disposen els articles 28.e i 37 de la Llei 5/1983, de 30 de desembre, del Consell,  
  
  
ORDENE  
  
Primer  
Convocar les proves d'aptitud per a obtenir el títol de Gestor Administratiu i aprovar les bases per les quals es regiran les esmentades proves, incloses com a annex I de la present ordre.  
  
Segon  
Aprovar el temari de les proves, incorporat com a annex II de la present ordre, i també el model de sol·licitud per a concórrer a la convocatòria, que figura en l'annex III.  
  
Tercer  
Aquesta ordre entrarà en vigor l'endemà de ser publicada en el Diari Oficial de la Comunitat Valenciana.  
De conformitat amb el que estableixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb els articles 10, 14, 25.1 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta ordre, que posa fi a la via administrativa, es podrà recórrer potestativament en reposició, o bé es podrà plantejar directament un recurs contenciós administratiu contra aquesta, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Governació i Justícia, en el termini d'un mes a comptar des de l'endemà de la publicació de l'ordre.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de l'ordre.  
Tot això sense perjudici de la possible interposició de qualsevol altre recurs que siga procedent per a la defensa de les persones interessades.  
  
València, 17 de maig de 2016  
  
La consellera de Justícia, Administració Pública,   
Reformes Democràtiques i Llibertats Públiques,  
GABRIELA BRAVO SANESTANISLAO  
  
  
ANNEX I  
Bases de la convocatòria de les proves d'aptitud per a l'obtenció del títol de Gestor Administratiu  
  
I. Normes generals  
  
Primera. Lloc de celebració de les proves  
1. Les proves d'aptitud per a l'obtenció del títol de Gestor Administratiu es desenvoluparan en la ciutat de València.  
2. De conformitat amb allò que s'ha indicat en l'apartat 1 de la base novena d'aquesta convocatòria, el tribunal encarregat de qualificar les proves acordarà el lloc concret, la data i l'hora de la seua celebració.  
  
II. Requisits  
  
Segona. Requisits per a concórrer a la convocatòria.  
1. Podran concórrer a les proves d'aptitud els que, a la data d'expiració del termini de presentació de sol·licituds, complisquen els requisits següents:  
a) Nacionalitat espanyola, nacionalitat d'un estat membre de la Unió Europea, dels altres signataris de l'Acord sobre el Espai Econòmic Europeu, o d'un país que concedisca reciprocitat de títols i drets.  
  
b) Ser major d'edat.  
c) No haver sigut separat o separada mitjançant expedient disciplinari del servei de cap de les administracions públiques, ni trobar-se inhabilitat o inhabilitada per a l'exercici de funcions públiques, en l'àmbit de cap dels estats membres de la Unió Europea, dels altres signataris de l'Acord sobre el Espai Econòmic Europeu o dels països amb què existisquen convenis de reciprocitat.  
d) Estar en possessió o en condicions d'obtenir algun d'aquests títols:  
- Llicenciatura en Dret.  
- Llicenciatura en Ciències Econòmiques.  
- Llicenciatura en Ciències Empresarials.  
- Llicenciatura en Ciències Polítiques.  
- Llicenciatura en Administració i Direcció d'Empreses.  
  
2. En el cas de titulacions obtingudes en l'estranger, s'haurà d'estar en possessió de la credencial de l'autoritat competent que acredite la seua homologació. Igualment seran vàlids els títols de grau equivalents als títols ressenyats, d'acord amb el que estableix el Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, escaientment verificats i inscrits en el Registre d'Universitats, Centres i títols.  
  
III. Sol·licituds  
  
Tercera. Sol·licituds  
1. Els que desitgen prendre part en les expressades proves d'aptitud subscriuran la corresponent sol·licitud, dirigida a la Presidència del Consell de Col·legis Oficials de Gestors Administratius de la Comunitat Valenciana d'acord amb el model arreplegat en l'annex III d'aquesta ordre de convocatòria.  
2. L'imprés de sol·licitud serà facilitat gratuïtament pel Consell de Col·legis Oficials de Gestors Administratius de la Comunitat Valenciana i pels Col·legis Oficials de Gestors Administratius de València, Alacant i Delegació de Castelló de la Plana.  
Aquest imprés de sol·licitud figura en la pàgina web http://consejogestorescv.com.  
  
Quarta. Termini i lloc de presentació de les sol·licituds  
1. Les sol·licituds hauran de presentar-se en el termini d'un mes, a partir de l'endemà de la publicació de la present convocatòria en el Diari Oficial de la Comunitat Valenciana.  
2. Les sol·licituds, formalitzades com cal i firmades, aniran dirigides a la Presidència del Consell de Col·legis Oficials de Gestors Administratius de la Comunitat Valenciana i es podran presentar en la seu d'aquest, en la dels Col·legis Oficials de Gestors Administratius de València i Alacant, en la de la Delegació de Castelló, i també en qualsevol dels llocs establerts en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Als efectes del paràgraf anterior, les seus de les mencionades corporacions de dret públic són les següents:  
a) Consell de Col·legis Oficials de Gestors Administratius de la Comunitat Valenciana: c/ Poeta Quintana, 1 (46676 València).  
b) Col·legi Oficial de Gestors Administratius de València: la mateixa adreça.  
c) Delegació del Col·legi Oficial de Gestors Administratius de València a Castelló: c/ Pintor Orient, 6 (12589 Castelló).  
d) Col·legi Oficial de Gestors Administratius d'Alacant: c/ García Morato, 18 (03641 Alacant).  
  
Cinquena. Documentació complementària  
1. Les sol·licituds d'admissió hauran d'anar acompanyades pel resguard bancari original emés per l'entitat ressenyada en el paràgraf següent, que acredite haver satisfet la quantitat de 100,00 - (cent euros) en concepte de formació de l'expedient i drets d'examen, i es farà constar el nom complet de la persona que haja de realitzar les proves, i també una fotocòpia confrontada o compulsada del Document Nacional d'Identitat o d'algun altre document oficial que acredite la seua identitat i nacionalitat.  
El pagament haurà de realitzar-se mitjançant ingrés en efectiu en el compte corrent que el Consell de Col·legis Oficials de Gestors Administratius de la Comunitat Valenciana té en l'entitat Banc Bilbao Biscaia Argentaria, SA (BBVA), amb aquest IBAN: ES26 3756 0751 5957 8275 8729.  
2. La falta d'acreditació del pagament de la quantitat esmentada en l'apartat anterior determinarà la inadmissió de la persona interessada a les proves d'aptitud.  
3. Estaran exemptes d'aquest pagament:  
a) Les persones amb un grau de discapacitat igual o superior al 33 %.  
b) La famílies nombroses, en els termes de l'article 12.1.c de la Llei 40/2003, de 18 de novembre, de Protecció a les Famílies Nombroses.  
  
c) Les persones que figuren com a demandants d'ocupació durant el termini almenys d'un mes anterior a la data de la convocatòria.  
L'al·legació de qualsevol d'aquestes circumstàncies exigirà aportar còpia confrontada o compulsada del document o dels documents acreditatius corresponents.  
  
Sisena. Admissió i exclusió de sol·licitants  
1. Expirat el termini de presentació de sol·licituds, la presidència del Consell de Col·legis Oficials de Gestors Administratius de la Comunitat Valenciana aprovarà la llista provisional d'aspirants admesos i no admesos a la celebració de les proves, que s'exposarà en les seus dels Col·legis Oficials de València i Alacant, en la de la Delegació de Castelló i en la del mateix Consell, després de la publicació en el Diari Oficial de la Comunitat Valenciana.  
2. Les persones aspirants no admeses disposaran d'un termini de 15 dies hàbils, comptats a partir de l'endemà de la publicació de la llista provisional en el Diari Oficial de la Comunitat Valenciana, per a esmenar l'omissió o defecte que haguera motivat la inadmissió, i també per a interposar, en cas d'haver sigut exclosos, una reclamació davant del Consell de Col·legis Oficials de Gestors Administratius de la Comunitat Valenciana.  
Una volta transcorregut el termini, i considerades les esmenes i reclamacions presentades, la Presidència del Consell de Col·legis Oficials de Gestors Administratius de la Comunitat Valenciana aprovarà la relació definitiva d'aspirants admesos i exclosos de la celebració de les proves, que es publicarà en la seu del mateix Consell, en la dels Col·legis Oficials de Gestors Administratius de València i Alacant i en la de la Delegació de Castelló.  
3. No es procedirà a la devolució de les quantitats abonades en concepte de drets de formació d'expedient i d'examen en els supòsits d'inadmissió dels aspirants per causes imputables exclusivament als interessats, derivades de la declaració realitzada en l'imprés de sol·licitud.  
  
IV. Tribunal  
  
Setena. Composició del tribunal  
1. El tribunal estarà constituït pels següents membres, designats la presidència del Consell de Col·legis Oficials de Gestors Administratius de la Comunitat Valenciana:  
a) Un president o una presidenta titular i un altre o una altra de suplent.  
b) Quatre vocals titulars, dos d'ells proposats, d'entre gestors administratius exercents, pel Consell de Col·legis Oficials de Gestors Administratius de la Comunitat Valenciana, i uns altres dos proposats per la Direcció General de Reformes Democràtiques.  
c) Quatre vocals suplents, designats pel mateix procediment que els titulars, als quals substituiran en cas de vacant, absència o malaltia.  
  
d) Un secretari o una secretària titular i un altre o una altra de suplent, amb veu i vot, encara que podrà optar-se per encomanar les seues funcions a un dels vocals no proposats per la Direcció General de Reformes Democràtiques.  
2. La composició del tribunal es publicarà en el Diari Oficial de la Comunitat Valenciana, i també en la seu del Consell de Col·legis Oficials de Gestors Administratius de la Comunitat Valenciana, en la dels Col·legis Oficials de Gestors Administratius de València i Alacant, i en la de la Delegació de Castelló.  
3. Tots els membres del tribunal hauran de tenir la titulació exigida per a l'exercici de la professió de gestor administratiu.  
4. No podran formar part del tribunal aquelles persones que hagueren realitzat tasques de preparació d'aspirants a les proves d'aptitud per a l'obtenció del títol professional de gestor administratiu en els cinc anys anteriors a la publicació de la present convocatòria.  
5. Els membres del tribunal podran ser recusats pels interessats i hauran d'abstenir-se d'intervenir en la qualificació dels exercicis quan concórrega alguna de les circumstàncies definides en l'article 28.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Huitena. Constitució del tribunal i adopció d'acords  
1. El tribunal es constituirà, després de la convocatòria del seu president o presidenta, en el termini màxim d'un mes a partir de la seua designació, amb assistència de la majoria dels seus membres.  
2. El tribunal adoptarà totes les decisions que li corresponguen amb vista al desenvolupament complet i adequat de les proves.  
3. Els acords hauran d'adoptar-se per majoria absoluta.  
4. Durant el desenvolupament de les proves, el tribunal resoldrà tant els dubtes que pogueren sorgir en l'aplicació d'aquestes bases, com les situacions o els casos no prevists en elles.  
5. El tribunal prendrà les mesures necessàries, en aquells casos en què siga necessari, de manera que els aspirants amb discapacitat que així ho sol·liciten puguen disposar de les condicions necessàries per a la realització de les proves en igualtat amb els altres participants, sempre que puguen acreditar el grau de discapacitat i la compatibilitat amb l'exercici de les tasques pròpies d'un gestor administratiu.  
Les persones amb discapacitat que sol·liciten mesures d'adaptació hauran d'assenyalar amb una ics (X), en la casella corresponent del model de sol·licitud que figura com a annex III d'aquesta convocatòria, el tipus de discapacitat: (F) Física, (P) Psíquica, (S) Sensorial. Podran sol·licitar les mesures d'adaptació que necessiten d'entre les definides en el mateix model de sol·licitud, d'acord amb la classificació següent:  
a) Eliminació de barreres arquitectòniques i taula adaptada a la cadira de rodes.  
b) Ampliació del temps de duració de les proves. A aquest efecte, la persona aspirant haurà d'adjuntar a la seua sol·licitud un certificat expedit per la Direcció Territorial de la Conselleria d'Igualtat i Polítiques Inclusives corresponent al domicili de l'interessat, especificant el diagnòstic i el temps (nombre de minuts) d'ampliació que sol·licita.  
Si la persona interessada tinguera el seu domicili en una altra comunitat autònoma, haurà d'aportar un certificat expedit en els mateixos termes per l'òrgan competent de l'Administració autonòmica respectiva.  
  
c) Augment de la grandària dels caràcters del qüestionari, per una discapacitat visual.  
d) Necessitat d'intèrpret, per una discapacitat auditiva.  
e) Sistema braille d'escriptura o ajuda d'una tercera persona.  
f) D'altres mesures, especificant quines.  
6. En tot allò que no establisca la present convocatòria, el funcionament del tribunal es regirà pel que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
V. Proves  
  
Novena. Desenvolupament de les proves  
1. El tribunal anunciarà en el Diari Oficial de la Comunitat Valenciana, almenys amb un mes d'antelació, la data, el lloc i l'hora de celebració de les proves, que en cap cas tindran lloc abans de transcórrer dos mesos des de la publicació de la present convocatòria.  
2. Les proves consistiran en la realització, en una única sessió, dels exercicis següents:  
a) Desenvolupament per escrit d'un tema de caràcter general, relacionat amb el contingut del programa d'àrees de coneixement que s'adjunta com a annex II a aquesta ordre de convocatòria.  
b) La resolució d'un test consistent en un qüestionari de 50 preguntes, basat en les matèries del programa d'àrees de coneixement que s'adjunta com a annex II a aquesta ordre de convocatòria.  
El qüestionari estarà compost per preguntes amb respostes alternatives, i serà només una d'aquestes la correcta. Cada resposta correcta es valorarà amb 0,20 punts i cada resposta errònia restarà 0,10 punts. El temps màxim de duració de l'exercici serà de 50 minuts.  
c) Un cas pràctic, basat en el contingut del programa d'àrees de coneixement que figura com a annex II de la present ordre de convocatòria.  
3. La duració màxima total dels tres exercicis ressenyats en l'apartat 2 d'aquesta mateixa base serà de tres hores, i es desenvoluparà en la forma en què decidisca el tribunal qualificador.  
  
Desena. Qualificació dels exercicis i superació de les proves  
1. Cada un dels exercicis serà qualificat de zero a deu punts.  
2. Per a superar les proves serà indispensable obtenir, com a mínim, el 50 per 100 de la qualificació màxima possible en el conjunt dels exercicis (15 punts) i no ser qualificat amb zero punts en cap d'aquests.  
  
  
Onzena. Publicació de resultats  
Acabades les proves d'aptitud, el tribunal remetrà la relació de les persones aspirants declarades aptes a la Presidència del Consell de Col·legis Oficials de Gestors Administratius de la Comunitat Valenciana, que sol·licitarà a la Direcció General de Reformes Democràtiques que publique en el Diari Oficial de la Comunitat Valenciana l'anunci de l'exposició de les llistes d'aspirants declarats «aptes» en la seu del Consell de Col·legis Oficials de Gestors Administratius de la Comunitat Valenciana, en la dels col·legis oficials de gestors administratius de València i Alacant, i en la de la Delegació de Castelló.  
  
VI. Idioma valencià  
  
Dotzena. Acreditació de l'idioma valencià  
1. A fi de complir el que disposen l'Estatut d'Autonomia de la Comunitat Valenciana, la Llei 4/1983, de 23 de novembre, d'Ús i Ensenyament del Valencià, i el Reial Decret 981/2013, de 13 de desembre, sobre traspàs de funcions de l'Administració de l'Estat a la Generalitat de la Comunitat Valenciana en matèria d'expedició del títol de gestor administratiu, els participants declarats aptes en les proves hauran d'acreditar que la gestoria administrativa a la qual aspiren estarà en condicions d'atendre els ciutadans i ciutadanes en qualsevol de les dues llengües oficials de la Comunitat Valenciana, i també disposar de personal que tinga coneixement adequat i suficient per a exercir les funcions pròpies del seu lloc de treball.  
2. Les persones declarades aptes en les proves podran complir l'obligació ressenyada en l'apartat anterior mitjançant l'aportació de qualsevol dels documents següents:  
a) Còpia compulsada o confrontada de:  
- Títol de Batxillerat o equivalent cursat a la Comunitat Valenciana, amb superació de les assignatures de valencià.  
- Títol de l'Escola Oficial d'Idiomes corresponent al tercer curs de coneixements de valencià.  
- Certificat de Grau Mitjà expedit per la Junta Qualificadora de Coneixements de Valencià, dependent de la Conselleria d'Educació, Cultura i Esport, de conformitat amb la normativa vigent en aquest àmbit.  
b) Declaració responsable per la qual la persona declarada apta en les proves es compromet a comptar amb personal contractat que dispose d'algun dels documents ressenyats en la lletra a d'aquest mateix apartat.  
  
3. Les persones participants poden consultar la normativa per la qual es regeix l'expedició de certificats per part de la Junta Qualificadora de Coneixements de Valencià en la seua pàgina web: ?http://www.ceice.gva.es/polin/val/jqcv?.  
  
VII. Expedició del títol professional  
  
Tretzena. Expedició de títols  
1. Les persones aspirants aptes poden sol·licitar l'expedició del títol de gestor administratiu a la Presidència del Consell de Col·legis Oficials de Gestors Administratius de la Comunitat Valenciana, adjuntant a la seua sol·licitud els documents següents:  
a) Còpia compulsada o confrontada del Document Nacional d'Identitat, o d'algun altre document oficial que acredite la identitat i la nacionalitat de l'aspirant apte o de l'aspirant apta.  
b) Còpia compulsada per notari o autoritat acadèmica competent del títol universitari oficial que haja fet constar en la seua sol·licitud, certificació acadèmica de tenir superats els estudis per a la seua obtenció o, si és el cas, resguard del depòsit per a l'obtenció d'aquell.  
c) Quan el títol haja sigut expedit en l'estranger, haurà d'aportar-se la credencial acreditativa de la seua homologació.  
d) Quan es tracte d'estrangers residents a Espanya procedents de tercers països, haurà d'aportar-se l'acreditació de la reciprocitat de títols i drets amb el seu estat d'origen.  
e) Declaració responsable de no haver sigut expulsat o separat en virtut d'expedient disciplinari de cap de les Administracions Públiques, i també de no trobar-se inhabilitat per a l'exercici de funcions públiques, en l'àmbit de cap dels estats membres de la Unió Europea, altres estats signataris de l'Acord sobre el Espai Econòmic Europeu, o tercers estats amb què existisquen convenis de reciprocitat en la matèria.  
f) Qualsevol dels documents establerts en l'apartat 2 de la base dotzena d'aquesta convocatòria per a complir l'obligació ressenyada en el seu apartat 1.  
2. La Presidència del Consell de Col·legis Oficials de Gestors Administratius de la Comunitat Valenciana examinarà la documentació presentada i proposarà a la Direcció General de Reformes Democràtiques l'expedició, amb càrrec al propi Consell, del títol oficial de Gestor Administratiu en favor dels sol·licitants que hagen superat les proves d'aptitud.  
3. Les persones que estiguen en possessió d'un títol oficial de Màster Universitari en Gestió Administrativa, reconegut pel Consell General de Col·legis Oficials de Gestors Administratius d'Espanya, podran sol·licitar l'expedició del títol professional en qualsevol moment, acompanyant a la resta dels documents indicats en l'apartat anterior i substituint la qualificació d'apte pel document que acredite el títol. La Presidència del Consell resoldrà aquestes sol·licituds en virtut del corresponent informe de comprovació i de la preceptiva confrontació per part de la Secretaria del Consell de la documentació aportada per sol·licitant. En el cas de resolució positiva s'expedirà el corresponent títol.  
  
4. El Consell de Col·legis Oficials de Gestors Administratius de la Comunitat Valenciana lliurarà els títols a les persones interessades i constituirà un registre de gestió de títols en el qual constaran:  
a) El número de títol assignat per la Generalitat i l'any de convocatòria.  
b) Les dades de la persona titulada: nom, cognoms, direcció i número de document nacional d'identitat o passaport.  
c) La data de recepció del document del títol i la firma de la persona interessada.  
  
VIII. Igualtat de tracte  
  
Catorzena. Principi d'igualtat de tracte  
La present convocatòria té en compte el principi d'igualtat de tracte entre homes i dones pel que fa a l'accés a l'ocupació, d'acord amb l'article 14 de la Constitució espanyola, la Llei Orgànica 3/2007, de 22 de març, per a igualtat efectiva de dones i homes, la Directiva Comunitària 2006/54 CE, de 9 de juliol, d'aplicació del principi d'igualtat d'oportunitats i igualtat de tracte entre homes i dones en assumptes d'ocupació i ocupació, i la Llei 9/2003, de 2 d'abril, de la Generalitat, per a la Igualtat entre dones i homes.  
  
  
ANNEX II  
Àrees de coneixement de les proves d'aptitud   
per a l'obtenció del títol de Gestor Administratiu  
  
Àrea 1a. Dret constitucional  
1. La Constitució espanyola. El títol preliminar. Drets i deures fonamentals. La Corona. Les Corts Generals. El Govern i l'Administració. Les relacions entre el Govern i les Corts Generals. El Poder Judicial. Economia i hisenda. L'organització territorial de l'Estat. El Tribunal Constitucional. La reforma de la Constitució.  
2. L'Estatut d'Autonomia de la Comunitat Valenciana. El títol preliminar. Els drets dels valencians i valencianes. La Generalitat. Les Corts Valencianes. El president de la Generalitat. El Consell. Les competències. Les relacions amb l'Estat i altres comunitats autònomes. Les relacions amb la Unió Europea. L'acció exterior. L'Administració local. Economia i hisenda. La reforma de l'Estatut.  
3. Les altres institucions de la Generalitat. Les institucions comissionades per les Corts: Síndic de Greuges i Sindicatura de Comptes. Les institucions consultives i normatives: Consell Valencià de Cultura, Acadèmia Valenciana de la Llengua, Comité Econòmic i Social i Consell Jurídic Consultiu de la Comunitat Valenciana.  
4. El dret autonòmic valencià. La Llei 5/1983, de 30 de desembre, del Consell. La Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions. La Llei 14/2003, de 10 d'abril, de Patrimoni de la Generalitat. La Llei 4/2012, de 15 d'octubre, de la Generalitat, per la qual s'aprova la Carta de Drets Socials de la Comunitat Valenciana. Principals lleis i decrets amb repercussió en els drets i deures dels valencians i les valencianes.  
  
Àrea 2a. Dret comunitari  
5. La Unió Europea i el seu sistema institucional. Les fonts del dret comunitari. Reptes de futur. Els principis actuals del dret comunitari i els seus desenvolupaments fonamentals. La lliure circulació de mercaderies. La lliure circulació de treballadors. La llibertat d'establiment. Teoria, pràctica i casuística. Línies de progrés. Especial referència a la liberalització de serveis en el mercat interior.  
  
Àrea 3a. Dret civil  
6. El dret civil valencià. La competència de la Generalitat. La regulació inicial dels arrendaments històrics valencians i la Sentència 121/1992, de 28 de setembre, del Tribunal Constitucional. La incidència de la reforma estatutària de 2006. La Comissió de Codificació Civil Valenciana. L'Observatori de Dret Civil Valencià.  
7. Les lleis civils valencianes. La Llei 10/2007, de 20 de març, de la Generalitat, de Règim Econòmic Matrimonial Valencià. La Llei 5/2011, d'1 d'abril, de la Generalitat, de relacions familiars dels fills i filles els progenitors dels quals no conviuen. La Llei 5/2012, de 15 d'octubre, de la Generalitat, d'Unions de Fet Formalitzades de la Comunitat Valenciana. La Llei 3/2013, de 26 de juliol, de la Generalitat, dels Contractes i altres Relacions Jurídiques Agràries.  
8. El subjecte de la relació juridicocivil. Persona física i persona jurídica. La capacitat jurídica. Circumstàncies modificatives i extintives de la capacitat.  
9. El contracte de mandat. Doctrina de la representació.  
10. Dret Foral. El seu fonament. Territoris en què regeix. Concurrència del Codi Civil i les especialitats forals.  
11. La nacionalitat i l'estrangeria. Disposicions especials sobre estrangers. Règim jurídic d'autoritzacions, visats i permisos de residència i treball. Veïnatge civil i foral.  
12. El matrimoni: formes de celebració. Inscripció en el Registre Civil. La pàtria potestat: concepte. Caràcters i contingut. L'adopció i l'acolliment.  
13. L'absència. Mesures provisionals en cas d'absència. Declaració d'absència i administració de béns. La tutela: la seua estructura i classes. L'emancipació. La majoria d'edat. El Registre Civil: el seu caràcter i finalitats. Disposicions que el regulen.  
14. Drets reals. Concepte i classes. Maneres d'adquirir el domini. La possessió. La comunitat de béns. La Llei 49/1960, de 21 de juliol, sobre propietat horitzontal. Reformes introduïdes per la Llei 8/1999, de 6 d'abril. Propietats incorporals: intel·lectual i industrial.  
15. La successió mortis causa. L'herència. Successió testamentària i legal. Capacitat per a succeir. La successió intestada. El dret de representació. Legislacions forals. Successió testada. El testament: concepte. Caràcters. Interpretació. Formes de testament. Drets forals. Registre d'Actes d'Últimes Voluntats.  
16. El contracte de societat civil. Concepte, importància, contingut, consumació i extinció. Associacions i fundacions.  
17. La Llei 29/1994, de 24 de novembre, d'Arrendaments Urbans: normes imperatives i normes decisions. La Llei 49/2003, de 26 de novembre, d'Arrendaments Rústics.  
18. Dret hipotecari: panorama general, garanties bàsiques i mecànica operativa pràctica. Referència especial a la problemàtica de la constitució d'hipoteques.  
19. Els instruments públics. Còpies. Protocol·lització de documents privats. Firma electrònica. El Registre de la Propietat, el Registre de Béns Mobles i els seus principis i funcionament. Altres registres públics d'especial rellevància.  
20. Mediació: escoles i legislació.  
21. Tècniques de mediació: habilitats socials.  
22. Procés de mediació.  
23. Mediació civil i mercantil.  
24. Mediació familiar.  
  
Àrea 4a. Dret mercantil  
25. Formes de constitució d'una empresa: avantatges i/o inconvenients. Empresa individual. Societat civil. Comunitat de béns. Comptes en participació. Societat limitada, societat anònima i societat limitada professional. Cooperatives.  
26. Tràmits per a la constitució d'una societat: des de la sol·licitud del nom fins al ple funcionament.  
27. Estatuts.  
28. Capital necessari.  
29. Administradors i retribució.  
30. Classes d'accions.  
31. Llibres obligatoris en qualsevol tipus d'empresa: Codi de Comerç i normes fiscals.  
32. Depòsit anual de comptes i tràmits en el Registre Mercantil.  
33. Juntes generals, extraordinàries i de Consell.  
34. Concurs de creditors.  
  
Àrea 5a. Dret penal  
35. Els delictes en el pla de l'activitat professional. Delictes contra la intimitat: descobriment i revelació de secrets. Secret professional: trencament del secret. Deslleialtat professional. Intrusisme: anàlisi de la doctrina recent jurisprudencial.  
36. Els delictes en el pla de l'activitat jurídica i econòmica. La falsedat. L'estafa. Delictes societaris. Delicte fiscal. Delictes contra la Seguretat Social.  
37. Delictes contra la seguretat dels treballadors. Delictes contra la seguretat i higiene en el treball. L'assetjament laboral. Altres delictes com la discriminació laboral i el tràfic il·legal de mà d'obra.  
38. Delictes contra l'Administració pública. De la prevaricació. De l'abandó de destinació i de l'omissió de perseguir delictes. De la infidelitat en la custòdia de documents i de la violació de secrets. Del suborn. Del tràfic d'influències. De les negociacions i activitats prohibides als funcionaris públics.  
  
Àrea 6a. Dret administratiu  
39. Dret administratiu. Les seues fonts. Reglament i acte administratiu. Elements. Executorietat i suspensió. Invalidesa, nul·litat i anul·labilitat. Revocació.  
40. Principis generals del procediment administratiu. Drets dels administrats, representació i especial consideració de la casuística de la iniciació del procediment i de les notificacions administratives. Problemes pràctics més importants.  
41. La situació actual de la regulació estatal i autonòmica del silenci administratiu. Perspectives de futur, a la llum de la Llei 25/2009, de 22 de desembre, de modificació de diverses lleis per a la seua adaptació a la Llei sobre el lliure accés a les activitats de serveis i el seu exercici. Problemàtica i jurisprudència del silenci positiu.  
42. Els recursos administratius. Reclamacions prèvies a l'exercici d'accions civils i laborals. Principis generals. Classes de recursos. Suspensió cautelar de l'acte recorregut. La revisió d'ofici dels actes administratius. L'acció de nul·litat.  
43. L'Administració electrònica: normes vigents i el seu desenvolupament; aplicacions pràctiques. Especial referència a l'adreça electrònica vial i al tauler edictal de sancions de trànsit.  
44. Organització administrativa de l'Estat. Règim jurídic de les comunitats autònomes. Règim jurídic de l'Administració local.  
45. Problemàtica de l'organització administrativa: l'eficàcia, l'eficiència i les relacions entre l'organització i els ciutadans. El principi de legalitat i les seues conseqüències. La discrecionalitat administrativa i els seus límits. L'ètica pública.  
46. Autoritzacions i llicències. Concessions administratives. Casuística i principals problemes. desenvolupaments prevists en la Llei 25/2009, de 22 de desembre, de modificació de diverses lleis per a la seua adaptació a la Llei sobre el lliure accés a les activitats de serveis i el seu exercici.  
47. La potestat sancionadora de l'Administració: procediment i principis. Especial referència al nou procediment sancionador en matèria de trànsit. Text Refós sobre Trànsit, Circulació de Vehicles de Motor i Seguretat Viària, aprovat pel Reial Decret Legislatiu 6/2015, de 30 d'octubre.  
48. L'activitat de l'Administració en el si de la societat de mercat: contractes, ajudes i subvencions. Els serveis públics. Relacions de l'Administració i els particulars en aquestes activitats. Responsabilitat i garanties. Casuística principal.  
49. Panorama general de l'activitat del transport i actuació administrativa en aquesta matèria. Autoritzacions administratives en matèria de transports per carretera.  
50. Regulació jurídica del trànsit i de la seguretat viària. Especial referència al conveni d'encàrrec de gestió entre l'Organisme Autònom Direcció Central de Trànsit i el Consell General de Gestors Administratius d'Espanya. Tramitació administrativa en matèria de vehicles. Matriculació ordinària i especial. Autoritzacions temporals de circulació. Procediments telemàtics de matriculació.  
51. Procediments administratius en matèria de vehicles. Canvis de titularitat. Inspecció Tècnica de Vehicles. Nova Targeta ITV. Targeta e-itv. Canvi de titularitat telemàtic. Acreditació telemàtica de l'Impost sobre Vehicles de Tracció Mecànica. Baixes de vehicles: definitives, temporals i telemàtiques. Duplicats i renovacions del permís de conduir. El Registre de Vehicles: accés telemàtic.  
52. Principals novetats reglamentàries: últimes modificacions del Reglament General de Vehicles. El Reial Decret 818/2009, de 8 de maig, pel qual s'aprova el Reglament general de conductors. El Reial Decret 369/2010, de 26 de març, pel qual es modifica el Reglament de les escoles particulars de conductors, aprovat pel Reial Decret 1295/2003, de 17 d'octubre; el Reglament general de vehicles, aprovat pel Reial Decret 2822/1998, de 23 de desembre; i el Reial Decret 2100/1976, de 10 d'agost, sobre fabricació, importació, venda i utilització de peces, elements o conjunts per a reparació d'automòbils, per a adaptar el seu contingut a la Llei 17/2009, de 23 de novembre, sobre el lliure accés a les activitats de serveis i el seu exercici i a la Llei 25/2009, de 22 de desembre, de modificació de diverses lleis per a la seua adaptació a la Llei sobre el lliure accés a les activitats de serveis i el seu exercici. Tramitació administrativa per a l'obtenció i pròrroga de permisos. Capacitació professional de conductors i nou permís ADR per al transport per carretera de mercaderies perilloses.  
  
53. Problemàtica actual de la circulació i del trànsit. La relació entre Administració i ciutadans en aquest camp: problemàtica, casuística i desenvolupaments recents.  
54,. Béns de domini públic. Garanties, principis, béns demanials i patrimonials.  
55. La propietat, l'habitatge i l'urbanisme. desenvolupaments actuals. Les garanties i la relació entre ciutadans i Administració. Reptes de futur.  
56. L'activitat dels ciutadans i de l'Administració en relació amb la indústria i el medi ambient. Garanties. Marc legal. El desenvolupament sostenible.  
57. Actuació administrativa en relació amb les activitats dels ciutadans en matèria de caça i pesca, en matèria d'armes i en matèria agropecuària i turística.  
58. Els drets dels consumidors i usuaris. Sistema Arbitral de Consum. Protecció de la salut pública. Registre General Sanitari.  
  
Àrea 7a. Dret laboral  
59. El dret laboral en la Constitució espanyola. L'Estatut dels Treballadors. Història de la Seguretat Social. Dret dels espanyols a un sistema social. Antecedents i model actual del sistema espanyol. Camp d'aplicació i estructura. Sistema de protecció social.  
  
60. Règim especial de treballadors autònoms, familiars col·laboradors, treballadors autònoms en comunitats de béns i enquadrament en societats mercantils professionals. Mutualitats alternatives. El treballador econòmicament dependent. Pluriactivitat. Cotització i bonificacions. Cessament. Tractament especial dels advocats.  
61. Empresa i concepte d'empresari. Principals obligacions de les empreses. Inscripció. Registre. Variació, extinció i cessament. Successió, fusió i absorció. Empreses estrangeres. Convenis col·lectius.  
62. Afiliació. Forma de practicar l'afiliació, altes, baixes i variacions. Subjectes obligats i efectes. Afiliació d'estrangers. Conveni especial. Afiliació de desplaçats.  
63. Contractes laborals. Concepte, requisits, jornada i horari. Retribució. Exclusivitat. Validesa del contracte. Capacitat. Nul·litat. Invalidesa. Obligacions. Informació. Duració. Període de prova. Resolució. Clàusules i bonificacions. Les diferents causes de suspensió. Excedències. Extinció del contracte de treball.  
64. Salari. Períodes computables. Salari en espècie. Retribucions extrasalarials. Estructura del salari. Gratificacions extraordinàries. Modificació. Liquidació. Infraccions i sancions. Embargament de salaris. Indemnitzacions. Salaris de tramitació. Liquidació i pagament.  
65. Incapacitat temporal. Cobertura de la prestació. Requisits dels beneficiaris. Període mínim de cotització. Prestació. Duració. Pròrrogues. Recaiguda. Quantia de la prestació. Suspensió i pèrdua. Extinció de la incapacitat temporal. Incapacitat temporal i desocupació. Obligacions. Alta mèdica. Infraccions i sancions. Maternitat.  
66. Cotització. Obligació de cotitzar. Duració i suspensió. Extinció. Pagament. Determinació de la base. Contingències professionals. Tipus de cotització. Hores extraordinàries. Cotització en incapacitat temporal i en accidents. Cotització de vacacions no gaudides. Cotització i maternitat. Cotització en guarda legal. Cotització en pluriocupació. Cotització en desocupació. Conveni especial. Recaptació. Responsabilitat solidària, subsidiària i mortis causa. Terminis per al pagament del deute. Prescripció. Reclamacions de deute abans de la liquidació. Recàrrecs.  
  
67. Acomiadament. Formes de l'acomiadament. Carta d'acomiadament. Acomiadament verbal. Acomiadament tàcit. Efectes de l'acomiadament. Reclamació contra l'acomiadament. Termini per a reclamar. Acte de conciliació. Demanda. Qualificació d'acomiadament. Recursos. Acomiadament procedent, improcedent i nul. Acomiadament disciplinari. La readmissió i les seues conseqüències. Indemnització. Excedència. Duració. El FOGASA.  
68. Expedients de regulació d'ocupació. Procediment. Normativa reguladora. Causes. desenvolupament. Documentació general i específica. Acomiadament objectiu. Reduccions i suspensió de la jornada de treball.  
69. Jubilació. Reforma de la pensió de jubilació. Jubilació ordinària. Edat. Període transitori. Base i percentatge. Beneficis. Complements. Compatibilitat entre jubilació i treball. Jubilació anticipada, forçosa o voluntària. Jubilació parcial.  
70. Règims especials: normativa reguladora, alta, variació, contractes, extinció, cotització.  
71. Sistema de transmissions electròniques amb l'Administració.  
72. Normativa reguladora i aplicació de les reformes produïdes en matèria laboral que afecten especialment l'empresa, i també al treballador i el seu entorn laboral (referències a les modificacions recents).  
  
Àrea 8a. Dret fiscal  
8.1. Impost sobre Societats  
73. Normativa aplicable. Naturalesa i àmbit d'aplicació. Problemàtica pràctica de l'impost. El fet imposable. Presumpció de rendes. El subjecte passiu. Exempció total i parcial. Domicili fiscal.  
74. La base imposable. Concepte. Règims de determinació i recepció fiscal de la normativa comptable. Comptabilització del gasto de l'impost sobre Societats i de la quota diferencial. Imputació temporal d'ingressos i despeses. Correccions al resultat comptable: amortitzacions, deteriorament de valor i provisions, i despeses no deduïbles. despeses per donacions. Limitació en la deduïbilitat de despeses financeres. Correccions al resultat comptable en matèria de regles de valoració: transmissions patrimonials i operacions societàries. Operacions vinculades i altres supòsits especials.  
75. La compensació de bases imposables negatives. Període impositiu i meritació de l'impost. Tipus de gravamen i determinació de la quota íntegra.  
76. La deducció per doble imposició interna. La deducció per doble imposició internacional. Bonificacions.  
77. Deducció per a incentivar la realització de determinades activitats.  
78. Deute tributari. Deducció dels pagaments a compte: pagaments fraccionats.  
79. Gestió de l'impost. L'obligació de retenir i ingressar a compte. Referència als règims especials.  
80. El règim de les empreses de reduïda dimensió.  
  
8.2. Impost sobre la Renda de les Persones Físiques  
81. Qüestions generals: naturalesa i objecte. Àmbit d'aplicació territorial. Elements personals de l'impost. Règim d'atribució de rendes. Fet imposable. Rendes exemptes. Elements temporals. Mètodes de determinació de la base imposable.  
82. Renda gravable: treball personal. Capital immobiliari. Capital mobiliari. Activitats econòmiques. Guanys i pèrdues patrimonials.  
  
83. Procediment de liquidació: esquema general. Integració i compensació de rendes. Base imposable i base liquidable. Circumstàncies personals i familiars. Càlcul de la quota. Unitat familiar i tributació conjunta.  
84. Obligacions formals. Gestió de l'impost. Pagaments a compte.  
85. Règims especials: imputació de rendes. Transparència fiscal. Societats patrimonials.  
  
8.3. Impost sobre el Patrimoni  
86. Naturalesa i àmbit d'aplicació.  
87. Fet imposable. Delimitació. Exempcions. Normes d'imputació i atribució.  
88. Liquidació de l'impost. Base imposable. Regles de valoració. Base liquidable. Quota tributària.  
89. Gestió de l'impost.  
90. Declaració de béns de l'estranger.  
  
8.4. Impost sobre el Valor Afegit  
91. Introducció. Naturalesa i àmbit d'aplicació. Delimitació del fet imposable.  
92. Operacions interiors. Fet imposable.  
93. Concepte d'empresari o professional. Concepte d'activitat empresarial o professional. Concepte d'edificacions. Concepte d'entrega de béns. Concepte de prestació de serveis i operacions assimilades.  
  
94. Operacions no subjectes. Operacions exemptes. Lloc de realització.  
95. Meritació. Base imposable. Subjectes passius.  
96. Operacions intracomunitàries. Règim general dels lliuraments intracomunitaris de béns. Concepte. Exempcions. Particularitats. Adquisicions intracomunitàries de béns: concepte, exempcions, lloc de realització, meritació, base imposable, subjecte passiu i règims particulars.  
  
97. Adquisicions no subjectes de determinades persones. Entregues de mitjans de transport nous. Vendes a distància. Transport intracomunitari.  
98. Importacions i exportacions. Concepte d'importació. Importacions exemptes. Meritació de les importacions. Base imposable de les importacions. Subjecte passiu de les importacions. Exportacions. Exempcions en les exportacions de béns. Exempcions en les operacions assimilades a les exportacions. Tipus impositius. Deduccions. Quotes repercutides. Quotes suportades. Requisits.  
99. Regla de la prorrata. Prorrata general. Prorrata especial. Devolucions. Règims especials. Règim simplificat.  
  
8.5. Impost de Transmissions Patrimonials i Actes Jurídics Documentats  
100. Naturalesa i contingut. Àmbit d'aplicació territorial.  
101. Transmissions patrimonials oneroses. Compravendes. Condicions resolutòries de les compravendes. Permutes. Excessos d'adjudicació declarats. Adjudicació en recompensa de deutes. Adjudicació per a pagament de deutes. Adjudicació en recompensa d'assumpció de deutes. Expedients de domini. Actes de notorietat. Adquisicions mitjançant subhasta. Extinció d'usdefruits. Drets de garantia. Préstecs i fiances. Cessió de béns a canvi de pensió. Aprofitament per torns de béns immobles turístics. Concessions administratives. Transmissió de valors. Reconeixement de domini. Arrendaments. Transaccions. Transmissió de la totalitat del patrimoni empresarial.  
102. Operacions societàries. Constitució de societats. Augment de capital. Disminució de capital. Fusió i escissió de societats. Dissolució de societats. Aportacions dels socis per a reposar pèrdues socials. Trasllat de la seu de direcció efectiva. Operacions societàries especials.  
  
103. Actes jurídics documentats. Lletres de canvi - documents mercantils. Exempcions subjectives. Exempcions objectives. Meritació. Prescripció. Documents privats. Devolucions.  
104. Presentació de documents. Regles de competència. Supòsit especial de fraccionament. Comprovació de valors. Taxació pericial contradictòria. Tipus impositius.  
  
8.6. Impost sobre Successions i Donacions  
105. Naturalesa, Objecte i àmbit d'aplicació del fet imposable. Presumpcions de fets imposables.  
106. Liquidacions en les assegurances de vida.  
107. Béns addicionables a la base imposable. Parament domèstic. Càrregues, deutes i despeses deduïbles.  
108. Base imposable en adquisicions per herència. Acords de valoració. Usdefruits.  
109. Reduccions en la base imposable.  
110. Tarifes. Reserves. Renúncies a l'herència. Acumulació de donacions.  
111. Meritació de l'impost. Terminis de presentació Prescripció.  
112. Liquidacions parcials a compte. Ajornament i fraccionament del pagament.  
113. Pagament de l'impost amb càrrec a béns de l'herència.  
114. Competència territorial i tramitació.  
  
Àrea 9a. Dret estatutari  
115. Els col·legis professionals. Concepte, fonament, estructura i règim jurídic. Últimes modificacions legislatives des de la Llei 25/2009, de 22 de desembre, de modificació de diverses lleis per a la seua adaptació a la Llei sobre el lliure accés a les activitats de serveis i el seu exercici. Els Col·legis de Gestors Administratius. Funcions. Organització territorial.  
116. La col·laboració amb l'Administració pública com a objectiu prioritari de la professió de gestor administratiu. El sistema de convenis entre les administracions i els col·legis de gestors administratius. Obligacions dels gestors administratius: la deontologia professional.  
  
117. La professió de gestor administratiu. Definició i funcions. Normativa aplicable: l'estatut de la professió. Drets i obligacions del gestor administratiu. La col·legiació. Règim d'incompatibilitats. La Mutualitat dels Gestors Administratius. La gestoria com a despatx. L'obertura. Personal i auxiliars. La imatge corporativa. Formes d'associació. El gestor administratiu i la Llei Orgànica 15/1999, de 13 de desembre, de protecció de dades de caràcter personal. El gestor administratiu i la normativa per a la prevenció del blanqueig de capitals.


Còpia Permalink ELI